[{"text_idx": "#000000", "text": "Kataluniako egoeraren aurrean adierazpen instituzionala onartu du Udalak"}, {"text_idx": "#000001", "text": "2017ko urriaren 1eko erreferendumagatik bederatzi eta hamahiru urte bitarteko espetxe zigorrak ezarri dizkie Espainiako Auzitegi Gorenak bederatzi buruzagi independentistari, sedizioa eta diru publikoek erabilera bidegabea egotzita. Hori dela eta, Zestoako Udalak adierazpen instituzionala onartu zuen atzo egin zen ez-ohiko udalbatzarrean EHbilduko ordezkarien aldeko botoekin eta EAJko ordezkarien abstentzioarekin."}, {"text_idx": "#000003", "text": "1. Zestoako Udalak ziurtatzen du demokraziaren adierazpen baketsua, indibiduala zein kolektiboa gauzatzea eta herriari hitza ematea ez dela delitua. Hori horrela, urriaren 1eko erreferenduma tresna demokratiko eta zilegizkoa izan zela, eta Kataluniak eta Euskal Herriak berezkoa dutela etorkizuna erabakitzeko eskubidea."}, {"text_idx": "#000004", "text": "2. Zestoako Udalak argi eta garbi adierazten du ezin direla justifikatu Espainiako Auzitegi Gorenak eta Estatuko botereek Karaluniako agintari eta gizarte eragileei bizkarreratutako auzia eta ezarritako zigorrak."}, {"text_idx": "#000005", "text": "3. Zestoako Udalak nabarmentzen du Kataluniako \u2018Proce\u0301s\u2019-aren aurkako auziak eta epaiak Zuzenbide Estatuaren itxuragabetzea dakartela eta ezbaian jartzen dutela espainiar demokraziaren homologazioa nazioartean."}, {"text_idx": "#000006", "text": "4. Zestoako Udalak azpimarratzen du euskal herritarrei zuzenean eragiten digula Estatu espainiarraren erantzun bortitzak, izan ere, herrien borondatea era demokratiko eta baketsuz erabakitzea mozten du. Eta arazo politikoari tribunalen indarrez, 155. artikuluaren ezarpenez edo erabakitze eskubidearen alde egiten dutenei edonolako neurri bidegabeak ezarriz erantzuten dio, irtenbide elkarrizketatu eta negoziatua bilatu ordez eta herriari galdetu beharrean."}, {"text_idx": "#000008", "text": "6. Zestoako Udalak elkartasuna adierazten die Kataluniako preso eta erbesteratu politikoei nahiz haien etxekoei, hala nola, Kataluniako herriari eta erakundeei, eta Zestoako herritarrei dei egiten die bat egin dezaten herriari hitza ematearen aldeko ekimen baketsuekin, demokraziaren eta askatasunaren alde."}, {"text_idx": "#000009", "text": "Herriko elkarteek 2023rako dirulaguntzak eska ditzaketeUmeen danborradarako karroza egiteko lehiaketa jarri du martxan Udalak[ARGAZKIAK] Eguraldiak ez du zapuztu Irureta MemorialaFutbito txapelketa antolatzeko batzar irekia deitu du gazte asanbldak"}]